
转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

讗讬谉 讚讬谉 注讙诇讛 注专讜驻讛 谞讗诪专 讗诇讗 讻砖诪讜爪讗讬谉 讗讜转讜 讞诇诇 专"诇 诪讚讜拽专 讘讞专讘 砖注诇 讻诇 驻谞讬诐 注诇 讬讚讬 讗讚诐 谞注砖讛 讗讘诇 讗诐 谞诪爪讗 讞谞讜拽 讗讬谉 谞讝拽拽讬谉 诇讜 砖诪讗 诪讗诇讬讜 诪转 讜讻谉 讻诇 砖谞诪爪讗 注讚讬谉 诪驻专驻专 讗驻讬' 讛讬讛 讞诇诇 讞专讘 讗讬谉 谞讝拽拽讬谉 诇讜 砖诪讗 讬注砖讛 诇讜 谞住 讜讬讞讬讛 讜诪"诪 讻砖讞讜讝专讬谉 讜专讜讗讬谉 讗讜转讜 诪转 谞讝拽拽讬谉 诇讜 讜讛讜讗 砖讗诪专讜 讘转诇诪讜讚 讛诪注专讘 专讗讜讛讜 诪驻专驻专 讜诇讬诪讬诐 讘讗讜 讜诇讗 诪爪讗讜讛讜 讗谞讬 讗讜诪专 谞住 谞注砖讛 诇讜 讜讞讬讛 专讗讜讛讜 诪驻专驻专 讻讗谉 讜讘讗讜 讜诪爪讗讜讛讜 诪转 讘诪拽讜诐 讗讞专 诪讜讚讚讬谉 诇讜 诪诪拽讜诐 砖谞诪爪讗 诇砖诐 讜讻谉 专讗讬转讬 砖诐 砖讗诐 谞诪爪讗 注讜诪讚 注诇 诪讟转讜 讜住讻讬谉 转拽讜注讛 讘诇讘讜 讗讬谉 注讜专驻讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 住讘专讜讛 专讘谞谉 讚讘讬 诪讚专砖讗 讚讘注讜 讻讜' 注讻"诇 讛讜讗 诪讙讜诪讙诐 讚讛讗 讗讘讬讬 讘注讬 诇诪讬驻砖讟 讻讚拽讗"诇 转谞讬转讜讛 讻讜' 讜拽"诇:


讘讚"讛 讘讻讜诇谉 讜讗驻讬诇讜 诪驻专驻专 爪祝 讜讟诪讜谉 讜转诇讜讬 注讻"诇 讛讜讗 住讜祝 讚讘讜专 讜讗讞"讻 诪转讞讬诇 讛讚讘讜专 诪讜讟诇 讘讗砖驻讛 讚诇讗 讛讜讬 爪祝 讜诇讗 讟诪讜谉 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 诪讛讬讻谉 讛讜诇讚 谞讜爪专 讻讜' 讚讻讬 诪转爪专 诪讗诪爪讬注讜转讜 讻讜'. 诪驻讜专砖 讬讜诪讗 驻专拽 讬讜讛"讻:


讜讻讬 注诇讛 注诇 讚注转讬谞讜 讻讜' 砖诇讗 讘讗 诇讬讚讬谞讜 讜驻讟专讜谞讜讛讜 讜讻讜'. 诪驻讜专砖 驻专拽 讗"谞 注"砖:


诇讗 讘讗 讜讻讜' 讜讛谞讞谞讜讛讜 讘诇讗 诇讜讬讛 讻讜'. 驻专砖"讬 诇讗 专讗讬谞讜讛讜 讜讛谞讞谞讜讛讜 讬讞讬讚讬 讘诇讗 讞讘讜专讛 讻讜'. 注"砖 讜讛拽砖讛 讘住驻专 讬驻讛 诪专讗讛 讜讻讬 讻诇 诪讬 砖讛讜诇讱 讬讞讬讚讬 讘"讚 讞讬讬讘讬谉 诇讛注诪讬讚 诇讜 讞讘讜专讛 诇讻谉 谞专讗讛 讚讗讬谉 讛诇讜讬讛 讝讜 讗诇讗 讘注转 驻讟讬专转讜 诪谉 讛注讬专 讻讚讗诪专讬谞谉 讻诇 讛诪诇讜讛 讗转 讞讘讬专讜 讗专讘注 讗诪讜转 讻讜' 注讻"诇 讗讘诇 诪讛讱 讚诇拽诪谉 讚讛讜诇讱 讘讚专讱 讬讞讬讚讬 讜讗讬谉 诇讜 诇讜讬讛 讻讜' 讜诪讛讱 讚驻"拽 讚讞讜诇讬谉 讻讱 注讜砖讬谉 诇讘谞讬 诇讜讬讛 讻讜' 诪讜讻讞 讻驻专砖"讬 讚讝讜 讛讬讗 讛诇讜讬讛 讘讚专讱 砖诇讗 讬讛讗 讬讞讬讚讬 讘诇讗 讞讘讜专讛 讘诪拽讜诐 住讻谞讛 砖讻诇 讛讚专讻讬诐 讘讞讝拽转 住讻谞讛 讛诐 讜诪讬讛讜 讜讚讗讬 讙诐 讘注讬专 砖讬讬讱 诇讜讬讛 讗驻讬诇讜 讘讗专讘注 讗诪讜转 讙诐 讗诐 诇讗讜 讬讞讬讚讬 讛讜讗 讜讛讜讗 讜讚讗讬 讚讘专 住讙讜诇讬讬 砖讛诪转诇讜讛 谞讬爪诇 诪讛讬讝拽讗 讚诪讟讗 诇讬讚讬' 讻讚诇拽诪谉 讜讛讜讗 诪讘讜讗专 讻讬讜谉 砖讛转讞讬诇 诇诇讜讜转讜 讚' 讗诪讜转 讙诐 讘注讬专 讛专讬 讻讜讜谞转讜 讜讚注转讜 诇讛爪讬诇讜 讘讚专讱 讜诪讞砖讘转讜 讜专爪讜谞讜 诪讛谞讬 诇讬讛 诇讞讘讬专讜 讘讻诇 讛讚专讱 诇讛爪讬诇讜 注"讚 专爪讜谉 讬专讬讗讬讜 讬注砖讛 讗讜 砖诪诇讗讻讬讜 砖诇 讛诪诇讜讛 讙讜诪专讬诐 诪讞砖讘转讜 讜专爪讜谞讜 诇讬诇讱 讘诪拽讜诪讜 注诐 讛诪转诇讜讛 讜诇讛爪讬诇讜 诪讛讬讝拽 讜拽"诇:





专砖"砖

讙诪专讗 住讘专讜讛 讚讛谞讬 转谞讗讬 讻专"讬 住"诇 讻讜' 诇讗 讗讬 讻专"讬 住"诇 讚讻"注 诪讬谉 讘诪讬谞讜 讛讜讬 讟诪讜谉 讻讜'. 谞"诇 讚驻讬' 住讘专讜讛 讛讜讗 讻驻专砖"讬 专讘谞谉 讚讘讬 诪讚专砖讗 讻驻讬' 讘讻"诪. 讜诪讛 砖讙诪讙诐 讛诪讛专砖"讗 讚讛讗 讗讘讬讬 讛讜讗 讚驻砖讬讟. 谞"诇 讚讛"驻 讚专讘谞谉 讚讘"诪 讛讜讛 住讘专讬 讚讗讘讬讬 驻砖讬讟 诇讬讛 讚驻诇讜讙转讗 讛讬讗 (讜讘驻专砖"讬 讟"住 讜爪"诇 讚讘注讬 转' 讚讘注讜 讜专"诇 讗讘讬讬) 讜住转诪讗 讚讙诪专讗 讗诪专讛 诇讗 讻讜' 专"诇 讚诇讗 讻谉 讛讬转讛 讻讜讜谞转 讗讘讬讬 讗诇讗 讚驻砖讬讟 讚诇讻"注 讛讜讛 讟诪讜谉 (讜讻讛"讙 转诪爪讗 讘住讜讻讛 讬讙 拽住"讚 诪讚砖讬专讬讜 讻讜' 讻驻专砖"讬 砖诐) 讚诪讛 诇谞讜 诇讛诪爪讬讗 驻诇讜讙转讗 讞讚砖讛. 讟驻讬 讬"诇 讚驻诇讬讙讬 讘驻诇讜讙转转 专"讬 讜专讘谞谉. 讜讘讝讛 讗转讬讗 诇谞讻讜谉 驻住拽 讛专诪讘"诐 讘驻"讟 诪讛诇讻讜转 专讜爪讞 讛诇"讬 讚转讞转讜谉 讛讜讛 讟诪讜谉 讜讛讻"诪 谞讚讞拽 砖诐 讘讝讛. 讜谞专讗讛 讚讙诐 讛专讗讘"讚 诪讜讚讛 诇讬讛 讘讝讛 讗诇讗 砖诇讗 谞转讞讜讜专 讘讛讗 砖驻住拽 讚注诇讬讜谉 诇讗 讛讜讬 爪祝 砖讛专讬 讝讛 诇讗 谞驻砖讟 讻驻专砖"讬. 讜讗讜诇诐 诇砖讜谉 讛专讗讘"讚 讘驻"讛 诪讛诇' 诪转"注 讛诇"讚 讘驻讬专讜砖 讛讬专讜砖诇诪讬 讚诪讬谉 讘诪讬谞讜 诇讗 讛讜讬 讻讟诪讜谉. 讜诪讛 砖讛注诇讛 讛讻"诪 讘爪"注 驻住拽 讛专诪讘"诐 讘注诇讬讜谉 讚诇讗 讛讜讬 爪祝. 谞"诇 讚讚注转讜 讝"诇 讻讬讜谉 讚讗讘讬讬 讛讬讛 诪砖转讘讞 讻"讻 讚讛"讛 讻讘"注 讜讚讗讬 驻砖讬讟 诇讬讛 转专讜讜讬讛讜谉 讜讚注诇讬讜谉 诇讗 讛讜讬 爪祝 讻讚诪住讬拽 诇注讬诇 讚讚讜拽讗 诪砖讜诐 砖讛讞讝讬拽讜 诪注讬拽专讗 讛讜讗 讚诇讗 讛讜讬 砖讻讞讛. 讜讗讙讘 转诪讛 讗谞讻讬 注诇 讛专诪讘"诐 砖讛砖诪讬讟 讚讬谉 爪祝 诇讙讘讬 砖讻讞讛 讜爪"注:



讘诪砖谞讛 讗讬转谉. 讻诪砖诪注讜 拽砖讛. 诪砖"讻 讛转讜讬"讟 讚讘讛讚讬讗 转谞谉 讜诪拽讜诪讛 讗住讜专 诪诇讝专讜注 讜诪诇注讘讜讚 砖"诪 诪转谞讬转讬谉 讚诇讗 讻专' 讬讗砖讬讛 讻讜'. 讗祝 讚讗讬转讗 诇拽诪谉 (诪讜 讘) 讚诇讛讘讗 讻"注 诇"驻 讻讜'. 讬"诇 讚讻讜讜谞转讜 注诇 讛讗 讚讗住专讛 诪转谞讬转讬谉 诪诇注讘讜讚 讚诪专讘讬谞谉 诇讬讛 砖诐 诪讗砖专 讜诇专' 讬讗砖讬讛 讗讬爪讟专讱 诇讬讛 讗砖专 诇砖注讘专. 讗讘诇 诪砖"讻 讘住讛"讚 讚讛讗 讗诇讬讘讬讛 (专"诇 诇专' 讬讗砖讬讛) 诇讗 讗住专讛 转讜专讛 诇讝专讜注 讻讜' 讝讛 讜讚讗讬 转讬诪讛. 讜讙诐 讬转专 讚讘专讬讜 讘讚"讝 诪讙讜诪讙诪讬诐:



砖诐 讜注讜专驻讬谉 讗讜转讛 讻讜'. 诪讚诇"拽 砖讻讛谉 注讜专驻讛 诪砖诪注 砖注专讬驻转讛 讻砖专讛 讘讬砖专讗诇. 讜讻谉 讛专诪讘"诐 讘驻"讟 诪讛诇' 专讜爪讞 诇讗 讛讝讻讬专 讻讛谞讬诐 讗诇讗 诇讘住讜祝 讘讗诪讬专转 讻驻专 讻讜'. 讜爪"注 讚讘诪谞讞讜转 (讬讞 讘) 讞砖讬讘 专"砖 注专讬驻转 注讙诇讛 讘注讘讜讚讜转 讛诪住讜专讜转 诇讘谞讬 讗讛专谉 讜诇讗 讗砖讻讞讬谞谉 讚驻诇讬讙讬 注诇讬讜 讘讝讛. 讜砖诐 讗"讗 诇讜诪专 讻诪砖"讻 讛转讜住' 讘住谞讛讚专讬谉 (专"讚 讬讚) 讚注专讬驻讛 诇"讚 讜诇驻专砖 讚拽讗讬 注诇 讗诪讬专转诐 讻驻专 讻讜' 讚讝讛 诇讗 诪讬拽专讬讗 注讘讜讚讛. 讜讗讜诇讬 专"砖 诇砖讬讟转讜 砖诐 讚讚专讬砖 讙讘讬 讬爪讬拽讛 讚讘注讬讗 讻讛谉 诪讜' 诪讜住讬祝 注诇 注谞讬谉 专讗砖讜谉. 讜讛"谞 讻转讬讘 讗讞专 注专讬驻讛 讜谞讙砖讜 讛讻讛谞讬诐 讻讜' 讗讘诇 专讘谞谉 讚诇"诇 砖诐 讜' 诪讜住讬祝 注注"专 讛"讛 讛讻讗 谞诪讬 讜爪"注 讘讝讛:



砖诐 讜驻讟专谞讜讛讜 (讘诇讗 诪讝讜谉) 讻讜' 讜讛谞讞谞讜讛讜 (讘诇讗 诇讜讜讬讛). 转讬讘讜转 讗诇讜 讗砖专 住讘讘转讬诐 谞专讗讛 诪专砖"讬 讚诇"讙 诇讛讜 讜注转讜讬"讟 讜讻"谞 诪讛讙诪专讗 诇注讬诇 (诇讞 讘):



专砖"讬 讚"讛 诪讗讞专讬讛. 诪诪讜诇 注专驻讛. 注讬' 讻转讜讘讜转 (诇讝 讘). 讜讘转讚"讛 诪讛 诇讛诇谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讻转讬讘 讻讬 讬诪爪讗 驻专讟 诇诪爪讜讬. 注讬讬谉 住谞讛讚专讬谉 讚祝 驻"讜 注"讗 转讚"讛 诪讜谞诪爪讗:


砖诐 讜诪讜讚讚讬谉 诇注讬专 砖讬砖 讘讛 讘"讚. 注讬讬谉 讘"讘 讚祝 讻讙 注"讘 转讚"讛 讘讚诇讬讻讗:


砖诐 讗讘讗 砖讗讜诇 讗讜诪专 诪讟讘讜专讜. 注讬讬谉 谞讚讛 讚祝 讻讛 注"讗 转讚"讛 转讞诇转:


砖诐 讝拽谞讬 讗讜转讛 讛注讬专. 注讬讬谉 讘讗专 砖讘注 讛讜专讬讜转 讚祝 讙 注"讘 讚"讛 讛"谞 诪住转讘专讗:


专砖"讬 讚"讛 讜拽住讘专 讻讜' 讻诪讜 讜讘讛诪讛 专讘讛. 注讬讬谉 拽讬讚讜砖讬谉 讚祝 讬讞 注"讗 讘专砖"讬 讚"讛 讟讜讘讗 诪砖诪注 讜注讬讬谉 转诪讜专讛 讚祝 讟 注"讗:





讘讗专 砖讘注

砖转讬讛谉 诪讘讬讗讜转 砖转讬 注讙诇讜转 讻讜'. 讘驻"讘 讚讘讻讜专讜转 转谞讬讗 谞诪爪讗 诪讻讜讜谉 讘讬谉 砖转讬 注讬讬专讜转 专讘讬 讗诇讬注讝专 讗讜诪专 砖转讬讛谉 诪讘讬讗讜转 砖转讬 注讙诇讜转 讜讞讻诪讬诐 讗讜诪专讬诐 讬讘讬讗讜 注讙诇讛 讗讞转 讘砖讜转驻讜转 讜讬转谞讜 讜讚讬讬拽 讛讙诪专讗 诪讗讬 拽住讘专讬 专讘谞谉 讗讬 拽住讘专讬 讗驻砖专 诇爪诪爪诐 讜拽专讜讘讛 讜讗驻讬诇讜 拽专讜讘讜转 诇讬转讬 转专转讬 讜讗讬 拽专讜讘讛 讜诇讗 拽专讜讘讜转 讗驻讬诇讜 讞讚讗 诇讗 诇讬转讬 讗诇讗 诇讗讜 砖"诪 住讘专讬 专讘谞谉 讗讬 讗驻砖专 诇爪诪爪诐 讻讜' 讜讛讗专讬讻讜 讛转讜住驻讜转 讘住讜讙讬讗 讚讗讬 讗驻砖专 诇爪诪爪诐 讜讗讬谉 讻讗谉 诪拽讜诪讜:



专讘讬 注拽讬讘讗 讗讜诪专 诪讞讜讟诪讜. 讛专诪讘"诐 讝"诇 驻住拽 讻专"注 讜讻转讘 注诇讬讜 讘注诇 讻住祝 诪砖谞讛 讜讬砖 诇转诪讜讛 讚讛讗 拽讬"诇 诪砖谞转 专讗讘"讬 拽讘 讜谞拽讬 讜爪专讬讱 诇讜诪专 砖住讜讘专 砖诇讗 谞讗诪专 讻诇诇 讝讛 诇讚讞讜转 诪讗讬 讚拽讬"诇 讛诇讻讛 讻专"注 诪讞讘讬专讜 注"讻. 讜拽砖讛 诇讬 注诇 讚讘专讬讜 砖讛专讬 专讗讘"讬 诇讗 讛讬讛 讞讘讬专讜 砖诇 专"注 讻讬 专讗讘"讬 讛讬讛 讘讚讜专 专讘谉 讬讜讞谞谉 讘谉 讝讻讗讬 讜讞讘讬专讬讜 砖专讗讜 讛讞讜专讘谉 讘讬转 砖谞讬 讜讗诇讜 专"注 讜讞讘讬专讬讜 讛讬讜 讗讞专 讛讞讜专讘谉 讜诪讛. 砖讛讝讻讬专讜 拽讜讚诐 专讗讘"讬 讗讬谞讜 诪谉 讛转讬诪讛 砖讻谉 诪爪讬谞讜 讘讛讙讚转 驻住讞 砖诪拽讚讬诐 专"注 诇专讘讬 讟专驻讜谉 砖讛讬讛 专讘讜 讻讚诪讜讻讞 讘讻转讜讘讜转 讜讻谉 讗砖讻讞谉 讘讚讜讻转讬 讟讜讘讗 砖诪拽讚讬诐 讛转诇诪讬讚 诇讛专讘. 讜诇讬 谞专讗讛 讚讟注诪讜 砖诇 讛专诪讘"诐 讛讜讗 讻讬讜谉 讚讗诪专讬谞谉 讘讙诪专讗 讗讘诇 诇注谞讬谉 讞讬讜转讗 讚讻讜诇讬 注诇诪讗 讘讗驻讬讛 讛讜讗 讻讜' 讜讻谉 讗诪专讬谞谉 讙讘讬 诪讬 砖谞驻诇 注诇讬讜 诪驻讜诇转 讘驻专拽 讬讜诐 讛讻驻讜专讬诐 讜砖诪讗 讝讗转 讗讬谞讛 诪谉 讛诪谞讬谉 拽"讘 讻讬 讻转讘 专"讞 谞"诇 诪驻讬 讛拽讘诇讛 讚讘拽"讘 讚讘专讬诐 讛诇讻讛 讻诪讜转讜 讜转讜 诇讗 讜讛讬讬谞讜 拽"讘 讜谞拽讬 讜讻讛"讙 讻转讘 讛专讗"砖 讝"诇 讘注讬专讜讘讬谉 讘驻专拽 诪讬 砖讛讜爪讬讗讜讛讜:



讜拽讗 住讘专 讬专讜砖诇讬诐 诇讗 谞转讞诇拽讛 诇砖讘讟讬诐. 讜讗"转 诪讗讬 讗讬专讬讗 诪砖讜诐 讚诇讗 谞转讞诇拽讛 转讬驻讜拽 诇讬讛 诪砖讜诐 讚讗讬转 诇谉 诇诪讬讝诇 讘转专 专讜讘讗 讚注诇诪讗 讻讚讗诪专 讘驻专拽 诇讗 讬讞驻讜专 讜讗注"讙 讚讗诪专 讛转诐 讚讘讬讜砖讘转 讘讬谉 讛讛专讬诐 诇讗 讗讝诇讬谞谉 讘转专 专讜讘讗 讚注诇诪讗 讜讬专讜砖诇讬诐 讛专讬诐 住讘讬讘 诇讛 诪"诪 讻诇 讬砖专讗诇 讛讬讜 谞讻谞住讬谉 讜讬讜爪讗讬谉 诇讛 诇注诇讜转 诇专讙诇 讜讘砖讗专 讬诪讜转 讛砖谞讛 谞诪讬 诇砖诇诐 谞讚专讬诐 讜谞讚讘讜转 讜讙诐 讗讜诪讜转 讛注讜诇诐 讛讬讜 讘讗讬谉 诇讛 诇住讞讜专讛 砖拽专讜讬讛 专讜讻诇转 注诪讬诐. 讜讬"诇 讚诪"诪 讛讬讜 砖诐 诪拽讜诪讜转 砖诇讗 讛讬讜 诪爪讜讬讬诐 讻讬 讗诐 讬讜砖讘讬 讬专讜砖诇讬诐 诇讘讚诐 讗"谞 讘讬诪讬 讞讝拽讬讛 砖讻诇 讬砖专讗诇 讛讬讜 讘讬专讜砖诇讬诐 讜诇讗 讛讬讜 讘讗讬诐 诇住讞讜专讛 讻讱 讻转讘讜 讛转讜住驻讜转 讘住讜祝 驻专拽 诪专讜讘讛. 讜诇讬 谞专讗讛 讚住讜讙讬讗 讚讛讻讗 住讜讘专 讚诪讛 砖讛拽砖讛 讘驻专拽 诇讗 讬讞驻讜专 讜诇讬讝讬诇 讘转专 专讜讘讗 讚注诇诪讗 诇讗讜 拽讜砖讬讗 讛讬讗 讚驻砖讬讟讗 讚拽专讜讘讛 讘注讬谞谉 讚讛讗 讘拽专讜讘讛 转诇讛 专讞诪谞讗 讜讗讬 讛讜讛 讗讝诇讬谞谉 讘转专 专讜讘讗 讚注诇诪讗 诇注讜诇诐 讛讬讜 诪讜讚讚讬谉 诇注讬专 讛讙讚讜诇讛 砖讘注讜诇诐 讜诪讗讬 讚转讬专抓 诇讬讛 讘讬讜砖讘转 讘讬谉 讛讛专讬诐 诇驻讬 讚专讻讜 讛砖讬讘讜 讗讘诇 诇拽讜砖讟讗 讚诪诇转讗 诇讬转讬讛 讜讝讛 讚专讱 讛讙诪专讗 诇转专抓 讚专讱 讚讞讬讬讛 讘注诇诪讗 讗注"讙 讚诇拽讜砖讟讗 讚诪诇转讗 诇讬转讬讛 讻诪讜 砖讻转讘 讛专讗"砖 讝"诇 讘驻专拽 讛讞讜诇抓 讜讻谉 讻转讘讜 讛转讜住' 讘驻专拽 讗讬谉 讚讜专砖讬谉 讜讻谉 讻转讘 讛专"谉 讘谞讚专讬诐 住讜祝 驻专拽 讛砖讜转驻讬谉 讜诪讛讗讬 讟注诪讗 诇讗 讻转讘 讛专诪讘"诐 讝"诇 讘讛诇讻讜转 注讙诇讛 注专讜驻讛 讞诇讜拽 讝讛 讚讬讜砖讘转 讘讬谉 讛讛专讬诐 讻诪讜 砖讻转讘 讘注诇 讻住祝 诪砖谞讛



讬专讜砖诇讬诐 诇讗 谞转讞诇拽讛 诇砖讘讟讬诐. 讜讗"转 讚讘驻专拽 讗讬讝讛讜 诪拽讜诪谉 讗诪专讬谞谉 讚拽专谉 讚专讜诪讬转 诪讝专讞讬转 诇讗 讛讬讛 诇讜 讬住讜讚 诇驻讬 砖诇讗 讛讬讛 讘讞诇拽讜 砖诇 讟讜专祝 讜讗"讻 诇诪讗谉 讚讗诪专 诇讗 谞转讞诇拽讛 诪讗讬 砖谞讗 讚砖讗专 诪拽讜诪讜转 砖诇 讛诪讝讘讞 讛讬讛 诇讛诐 讬住讜讚 讜诪讝专讞讬转 讚专讜诪讬转 诇讗 讛讬讛 诇讜 讬住讜讚 讜讗讬谉 诇转专抓 讚诇讚讬讚讬讛 讛讬讛 诇讜 讬住讜讚 诪讻诇 爪讚讚讬讜 讚讗"讻 讗诇 讬住讜讚 诪讝讘讞 讛注讜诇讛 诪讗讬 注讘讬讚 诇讬讛 讚诪砖诪注 砖讬砖 诇讬转谉 讗讜转讜 讘诪拽讜诐 砖讬砖 诇讜 诪讻诇诇 讚讗讬讻讗 讚讜讻转讬 讚诇讗 讛讬讛 诇讜 讬住讜讚 讻讘专 讛拽砖讜 讛转讜住驻讜转 讝讗转 讛拽讜砖讬讗 讘驻"拽 讚讬讜诪讗 讜转讬专爪讜 讛讻讬 讙诪讬专讬 砖诇讗 诇注砖讜转 讬住讜讚 诇诪讝专讞讬转 讚专讜诪讬转 讻讚讻转讬讘 讛讻诇 讘讻转讘:



讗讘讗 砖讗讜诇 讗讜诪专 诪讟讬讘讜专讜 讻讜'. 诪讻讗谉 讛拽砖讜 讛转讜住' 讘驻专拽 讛诪驻诇转 注诇 讛讗 讚讗诪专讬谞谉 讛转诐 讗讬讝讛讜 砖驻讬专 诪专讜拽诐 讗讘讗 砖讗讜诇 讗讜诪专 转讞诇转 讘专讬讬转讜 诪专讗砖讜 讜讛诇讗 讛讻讗 讗诪专 诪讟讬讘讜专讜. 讜注讜讚 拽砖讛 讚讛讗 讛转诐 诪砖诪注 讚诇讗 讗讬讬专讬 讗诇讗 讘讙讬讚讜诇 讛讗讬讘专讬诐 讜讘拽讜讟谞谉 讻讚拽讗 诪住讬讬诐 注诇讛 讜砖转讬 注讬谞讬讜 讻砖转讬 讟讬驻讬谉 砖诇 讝讘讜讘 讻讜' 讜诇讻谉 讙专住 专"转 讛转诐 转讞诇转 讘专讬讬转讜 讻专砖讜谉 驻讬专讜砖 讻注讬谉 讞讙讘 讚住诇注诐 诪转专讙诪讬谞谉 专砖讜谉 讜专"诇 讬讜诐 砖谞讙诪专 转讞诇转 爪讜专转谉 讛讜讬 讻诇 讙讜驻谉 讙讚讜诇 讻住诇注诐 讜讻谉 驻讬专砖 讘注专讜讱:



讜讗讬谉 讛诪讜诐 驻讜住诇 讘讛 讻讜'. 讘讬专讜砖诇诪讬 讗讬转讗 讗诐 讛讬转讛 讟专驻讛 讗讜 诪讞讜住专转 讗讘专 驻住讜诇讛 诪砖讜诐 讚讻驻专讛 谞讗诪专讜 讘讛 讻拽讚砖讬诐:



讜讗讬转谉 讻诪砖诪注讜 拽砖讛 讻讜'. 谞"诇 注诇 砖诐 讞讜讝拽 讜拽讜砖讬 讛拽专拽注 砖讗讬谞讛 专讗讜讬讛 诇讝专讬注讛 讜注讘讜讚讛 讻诪讜 住诇注 拽砖讛 谞拽专讗 谞讞诇 讗讬转谉 讻诇讜诪专 注诪拽 讬讘砖 讜谞讙讜讘 诪讚拽转谞讬 注诇讛 讘讙诪专讗 诪谞讬谉 诇讗讬转谉 砖讛讜讗 拽砖讛 砖谞讗诪专 讗讬转谉 诪讜砖讘讱 讜砖讬诐 讘住诇注 拽谞讱 讜讗讜诪专 砖诪注讜 讛专讬诐 讗转 专讬讘 讛' 讜讛讗讬转谞讬诐 诪讜住讚讬 讗专抓 讜驻讬专砖 专砖"讬 讗讬转谉 诪讜砖讘讱 讜砖讬诐 讘住诇注 拽谞讱 讗诇诪讗 讗讬转谉 讛讜讗 住诇注 诪讜住讚讬 讗专抓 讛诐 讛专讬诐 讜讻诇 讛专 砖诇 讗讘谞讬诐 注"讻. 讜讘讝讛 谞转讬讬砖讘 诇讬 诇诪讛 诇讗 诪讬讬转讬 讛讙诪专讗 专讗讬讛 诪讘讜讗专转 讗转讛 讛讜讘砖转 谞讛专讜转 讗讬转谉 讗诇讗 注诇 讻专讞讱 爪专讬讱 诇讜诪专 讚谞讞诇 讗讬转谉 讚讛讻讗 诇讗 诪讬讬专讬 讘谞讞诇 诪讬诐 讜谞拽专讗 讗讬转谉 注诇 砖诐 砖讛讜讗 砖讜讟祝 讘讞讝拽转 讻讚驻讬专砖 讛专诪讘"诐 讝"诇 讗诇讗 诪讬讬专讬 讘拽专拽注 拽砖讛 讬讘砖 讜谞讙讜讘 讻讚讻转讬讘谞讗 讜讻谉 谞专讗讛 诪讚讘专讬 专砖"讬 讘讞讜诪砖 砖驻讬专砖 谞讞诇 讗讬转谉 拽砖讛 砖诇讗 谞注讘讚 讗讞专 讝诪谉 专讘 砖讻转讘转讬 讻诇 讝讛 诪爪讗转讬 讘转砖讜讘转 讛专讘 诪讛专"讬 拽讜诇讜谉 讝"诇 砖讻转讘 诪诪砖 讻讚讘专讬 讜讻转讘 注讜讚 讛讗 讚驻讬专砖 讛转专讙讜诐 谞讞诇 讗讬转谉 谞讞诇 讘讬讬讚 专"诇 砖诇讗 谞讝专注 讜谞注讘讚 诪注讜诇诐 讜讻诪讜 砖转专讙诐 讜讛讗讚诪讛 诇讗 转砖诐 讜讗专注讗 诇讗 转讘讜专 讜讻诪讜 砖讚讛 讘讜专 讜讻诪讜 讗诐 讗讜讘讬专 讜诇讗 讗注讘讬讚 讜讻讜' 讜讻讛谞讛 专讘讜转 讘讙诪专讗:



讜讝拽谞讬 讗讜转讛 讛注讬专 专讜讞爪讬谉 讗转 讬讚讬讛谉 讻讜'. 诪讻讗谉 拽砖讛 诇讬 注诇 讛专诪讘"诐 讝"诇 砖驻住拽 讘讛诇讻讜转 注讙诇讛 注专讜驻讛 讚讘"讚 砖诇 讗讜转讛 讛注讬专 注诐 讻诇 讝拽谞讬讛 讗驻讬诇讜 讛诐 诪讗讛 讻讜诇谉 专讜讞爪讬谉 讗转 讬讚讬讛谉 讻讜' 讜讝讛 诪砖讜诐 讚讻转讬讘 讜讻诇 讝拽谞讬 讛注讬专 讛讛讬讗 讬专讞爪讜 讗转 讬讚讬讛诐 讜讙讜' 讜转谞讬讗 讘住驻专讬 讜讻诇 讝拽谞讬 讛注讬专 讛讛讬讗 讗驻讬诇讜 讛诐 诪讗讛 讻讜' 讚讛讗 诪讚拽转谞讬 讘诪砖谞转谞讜 讜讝拽谞讬 讗讜转讛 讛注讬专 专讜讞爪讬谉 诪砖诪注 讚讻诇 诇讗讜 讚讜拽讗 讚讗诐 诇讗 讻谉 讗讬 讗驻砖专 讚讛讜讛 砖转讬拽 诪诇驻专砖 讜诇讜诪专 讜讻诇 讝拽谞讬 讗讜转讛 讛注讬专 专讜讞爪讬谉 讻讜' 讻讬 讛讬讻讬 讚诇讗 讗转讬 诇诪讟注讬 讜诇驻专砖 讛讗讬 讜讝拽谞讬 讗讜转讛 讛注讬专 讻诪讜 讝拽谞讬 讗讜转讛 讛注讬专 诪讘讬讗讬谉 注讙诇转 讘拽专 讻讜' 讚讛转诐 讜讚讗讬 诇讗 讘注讬谞谉 讻诇 讝拽谞讬 讛注讬专 讻诪讜 砖驻住拽 讛专诪讘"诐 讝"诇 讙讜驻讬讛 讜讗"讻 讛讬讗讱 砖讘拽 诪砖谞转谞讜 讜驻住拽 讻住驻专讬 讜注讜讚 讚讛讗 讻讘专 讗讬转讜转讘 专讘讬 讬讜谞转谉 讘驻"拽 讚讛讜专讬讜转 砖讗诪专 诪讗讛 砖讬砖 讘讜 诇讛讜专讜转 讗讬谉 讞讬讬讘讬谉 注讚 砖讬讜专讜 讻讜诇讜 砖谞讗诪专 讜讗诐 讻诇 注讚转 讬砖专讗诇 讬砖讙讜 诪讻讞 拽讜砖讬转 专讘 诪砖专砖讬讗 砖讛讜讻讬讞 讚讗注"讙 讚讻转讬讘 讻诇 诇讗讜 讚讜拽讗 讛讜讗 讗诇讗 专讜讘讗 讻讻讜诇讗 讚诪讬 讜讛专诪讘"诐 讙讜驻讬讛 诇讗 驻住拽 讻专' 讬讜谞转谉 讘驻专拽 讬"讙 诪讛诇讻讜转 砖讙讙讜转 讗注"讙 讚讘住驻专讗 砖谞讬谞讜 讻讚讗诪专 专讘讬 讬讜谞转谉 讻诪讜 砖讻转讘转讬 讘讞讚讜砖讬 砖诐 讜爪"注:





驻转讞 注讬谞讬诐

专讘讬 注拽讬讘讗 讗讜诪专 诪讞讜讟诪讜 专' 讗诇讬注讝专 讘谉 讬注拽讘 讜讻讜' 讛专讘 讘讗专 砖讘注 讻转讘 注诇 讝讛 讚专讗讘"讬 讛讬讛 讘讞专讘谉 讜讻讜' 注"砖 讜讻谉 讻转讘 讛专诪讘"诐 讘讛拽讚诪转讜 诇驻讬专讜砖 讛诪砖谞讛. 讜讛专讘 讗诪专讬 爪专讜驻讛 讘讛拽讚诪转讜 讛讘讬讗 讚讘专讬 讛专诪讘"诐 讜转诪讛 注诇讬讜 诪转讜住驻转讗 讚讻诇讬诐 讜拽爪转 讗讞专讜谞讬诐 转诪讛讜 注诇 讛专讘 讘讗专 砖讘注. 讜讗谞讬 讘注谞讬讬 讗讜诪专 讚讗讬讘专讗 讚讛讬讛 讘讞专讘谉. 讜诇讗 讝讻专 讛专讘 讗诪专讬 爪专讜驻讛 诪砖谞转 诪讚讜转 讚讗诪专 专讗讘"讬 驻注诐 讗讞转 诪爪讗讜 讗讞讬 讗讬诪讗 讬砖谉 讜砖专驻讜 讻住讜转讜 讜爪讚拽 讛专诪讘"诐. 讗诪谞诐 诪讜讻专讞 砖讛讗专讬讱 讬诪讬诐 讛专讘讛 讜诇诪讚 诪专' 注拽讬讘讗 讻诪"砖 住' 讬讜讞住讬谉. 讜诪"砖 讛专讘 住讚专 讛讚讜专讜转 诪转谞讞讜诪讗 讜讗谞讬 讘注谞讬讬 谞讙专专转讬 讗讞专讬讜 讘拽讜谞讟专讬住 讗讞讜专讬 转专注讗 砖住诪讻转讬 注诇 讛专讘 讛谞讝'. 注转讛 专讗讬转讬 讚讘转谞讞讜诪讗 讚驻讜住 讜讬谞讬爪讬讗 诇讬转讬讛 讻诇诇. 讜讘讚驻讜住 讗诪砖讟专讚讗诐 讛讙讬专住讗 讝' 转诇诪讬讚讬诐 砖诇诪讚 专' 注拽讬讘讗 讗讱 诇讗 谞砖讗 砖诪讜转诐 注诇 砖驻转讬讜. 讗讱 讗讜住讬祝 诇讚拽讚拽 注诇讬讛诐 讚诪讬讬转讜 诪讘"专. 讜讛专讜讗讛 讬专讗讛 讚砖讜谞讛 讘诇砖讜谉 讗讬转 讚讗诪专讬 讚专讗讘"讬 转诇诪讬讚 专' 注拽讬讘讗. 讜讘拽讛诇转 专讘讛 驻' 讘讘拽专 讝专注 讗讬谞讜 诪讝讻讬专讜 讜讗转讬讗 讻诪"讚 讛专讗砖讜谉. 讜诪"砖 讛专砖讘"抓 讘诪讙谉 讗讘讜转 诪住讜祝 讘专讻讜转 讘谞住讞转谞讜 诇讬转讗. 讜注讜讚 讬砖 诇讛专讙讬砖 注诇 讛专讘 住讚专 讛讚讜专讜转 讚诪讜转讬讘 诇专诪"讗 讜诇讗 诪讜转讬讘 诇住' 讬讜讞住讬谉 讜转讜 讚注诇 讛专诪讘"诐 讛讜"诇 诇讛拽砖讜转 讜讚讜拽 讛讟讘 讻讬 拽爪专转讬:





砖注专讬 转讜专转 讘讘诇

(诪讛 住注"讘 诪砖谞讛) 砖诇讗 讘讗 诇讬讚讬谞讜 讜驻讟专谞讜讛讜 讘诇讗 诪讝讜谉 讜讻讜' 讜讘诇讗 诇讜讬讛.鈥斪涀� 讛转讜讬"讟 砖诪驻讬专砖"讬 谞专讗讛, 砖诇讗 讛讬讛 诇驻谞讬讜 "讘诇讗 诪讝讜谉" 讜讻谉 "讜讘诇讗 诇讜讬讛", 讜讻谉 诇讬' 讘住讚专 讛诪砖谞讛 砖讘讬专讜砖诇诪讬 [讜讘讛讜爪讗转 诇讜 讜讘讻转讘志讬讚 诪讬谞讻谉 讜讘讚驻讜住 专讗砖讜谉]. 讜讘讬专讜砖诇诪讬 砖诐 [讻讙 住注"讚] 讗诪专讜, 讚专讘谞谉 讚转诪谉 (讛讬讬谞讜 诪讘讘诇) 驻讬专砖讜 讝讛 注诇 讛谞讛专讙 "诇讗 讘讗 注诇 讬讚讬谞讜 讜驻讟专谞讜讛讜 讘诇讗 讛诇讜讬讬讛 讜诇讗 专讗讬谞讜讛讜 讜讛谞讞谞讜讛讜 讘诇讗 驻专谞住讛". 讜专讘谞谉 讚讛讻讗 (讛讬讬谞讜 诪讗"讬) 驻讬专砖讜 注诇 讛专讜爪讞, "砖诇讗 讘讗 注诇 讬讚讬谞讜 讜驻讟专谞讜讛讜 讜诇讗 讛专讙谞讜讛讜 讜诇讗 专讗讬谞讜讛讜 讜讛谞讞谞讜讛讜 讜注讬诪注诪谞讜 注诇 讚讬谞讜". 讘讬谉 讻讱 讜讘讬谉 讻讱 谞专讗讛 砖讗讬谉 讝讛 讗诇讗 讚专砖 讘注诇诪讗. 讜诇专讘谞谉 讚讘讘诇 讗诐 专讗讜 讗转 讛谞讛专讙 讜驻讟专讜讛讜 讘诇讗 诪讝讜谉 讜讘诇讗 诇讜讬讛 讗驻讬' 讻谉 诪讘讬讗讬诐 注讙诇讛 注专讜驻讛, 砖讗讬谉 讛讬讜爪讗 诪诪讚专砖 讝讛 诪注讻讘 诇注讙诇讛 注专讜驻讛, 讜讻砖讗诪专讜 "讬讚讬谞讜 诇讗 砖驻讻讜 讗转 讛讚诐 讛讝讛" 转讛讬讛 讻讜讜谞转诐 讻驻砖讜讟诐 砖诇 讚讘专讬诐.

